Både AaB's sportschef Jan Larsen og træner Per Jessen havde inden kampen travlt med at fortælle, at AaB ikke måtte undervurdere Mors/Thy Håndbold, men det virkede lige fra starten af kampen ikke som om AaB's spillere tog hverken træner eller sportschef alvorligt. I stedet satte gæsternes sig på kampen og førte ved pausen 13-18. Heller ikke i pausen kunne Per Jessen overbevise sine spillere om, at de skulle tage gæsterne seriøst. Oprykkerne fra Mors/Thy fortsatte det flotte spil i anden halvleg. Derimod kunne tre tvivlsomme dommer-præstationer - herunder et rødt kort til Rasmus Haagensen - kickstarte AaB-spillerne. De kæmpede sig op til stillingen 24-25, men gæsterne holdt stand og vandt altså 28-32. Tele2 Ligaen, mænd: AaB-Mors/Thy 28-32 (13-18). AaB:  Daniel Svensson 8 (1), Kenneth Olsen 6, André Jørgensen 4, Jan Lennartsson 4 (1), Goran Kozomara 2, Rasmus Haagensen 2, Kristian Gjessing 1, Rasmus Skram 1. Mors/Thy:  Claus Kjeldgaard 8 (5), Jeppe Bisgaard 6, Marcus Mørk 5, Jonas  Aaen 3, Morten Balling 3, Thomas Bruhn Andersen 3, Rasmus Kaagaard Andersen 2, Allan Damgaard Nielsen 1, Nicolaj Holland Larsen 1. Diskvalifikation: Rasmus Haagensen, AaB . Udvisninger: AaB 4, Mors/Thy 0. Tilskuere: 1.748.

Referat:
Der var ikke mange, der havde regnet med, at det var de blåklædte spillere fra Mors/Thy Håndbold, der ville juble efter kampen i Gigantium i dag. Men det var resultatet efter kampen, hvor gæsterne vandt 28-32.